section_heading: Marseille i dvije posudbe
paragraph_text: Po povratku s posudbe u Marseille, Carrasso je postao prvi izbor za vratara zbog višemjesečne suspenzije Fabiena Bartheza. Njegove izvedbe na terenu su dojmile trenere toliko da je ostao prvi vratar kluba i za sezonu 2006./07. te je tako "prisilio" Bartheza na odlazak iz kluba. U međuvremenu je 9. listopada 2005. godine potpisao novi ugovor s klubom koji ga veže do lipnja 2009. godine.<ref>  Ostao je prvi izbor za vratara sve dok 22. kolovoza 2007. godine nije ozlijedio Ahilovu tetivu koja ga je izbacila s terena na narednih šest mjeseci. Za to vrijeme dok se oporavljao od ozljede, umjesto njega u momčad je uskočio Steve Mandanda, a po povratku od ozljede Eric Gerets ga je obavijestio da više nije prvi vratar kluba.